google/wiki40b huggingface dataset:
Overflatevann

Overflatevann eller overflatevatn er vann som samler seg på bakken eller i en bekk, elv, innsjø, våtmarksområde eller i et hav; det er knyttet til vannsamling som grunnvann og atmosfærisk vann. Det kan også være vann som forekommer på en konstruksjon. Med andre ord er det vann som tilfeldig befinner seg over bakkenivå. På islagte vann er overflatevann det som har kommet på oversiden av isen. Overflatevann finnes både som saltvann og ferskvann. Kilden til overflatevannet er naturligvis nedbør, og overflatevannet går naturlig tapt ved fordampning og gjennomstrømning av vannet i jordgrunnen/berggrunnen og ned til grunnvannsspeilet. Selv om det finnes andre kilder til grunnvann, som f.eks. magmatisk vann og vannløsninger som befinner seg i porene i sedimentære bergarter fra den tid da bergartene ble avsatt, er nedbør den viktigste vannkilden til grunnvannet. Grunnvann som oppstod på denne måten kalles meteorisk vann. 
Forskjellen mellom overflatevann og rennende regnvann er at regnvann bare gjelder vann som kommer fra nedbør, det vil si at det er en noe snevrere definisjon. Forskjellen mellom overflatevann og vassdrag ligger i selve "tilfeldigheten", det vil si at bakken ikke er dekket av vann hele tiden. Overflatevann kan f.eks. også være smeltevann. Overflatevann på land er den største kilden til ferskvann, og er derfor det vannet det drikkes mest av. Det er også populært å bruke grunnvann som drikkevann, siden det har sirkulert og blitt renset i hundrevis av år.

Avledning og disponering av overflatevann

Overflatevann i bebygde strøk fanges vanligvis opp av spesielle brønner for overflatevann i byer, og ledes videre via ledninger. Dette skjer selv om åpen ledning av vann til ulike steder blir mer og mer vanlig i lag med bedre tilbud for offentlige vanntjenester. Ettersom overflatevannet frakter forurensninger er det med på å påvirke miljøet. I motsetning til avløpsvann som renses før det slippes ut i miljøet, er det normalt at overflatevann ikke behandles før det ledes ut i naturen igjen. Fra et forurensningsperspektiv er overflatevann en diffus forurensningskilde som ofte ender opp hos en uviten mottaker. Langs veien til mottakeren kan det også finne sted en diffus forurensning av grunnvannet og den omkringliggende jorda.  
Frem til 1950-tallet gikk overflatevann vanligvis i kombinerte systemer sammen med avløpsvann. Etter det har det vært vanlig å bygge separate systemer. Mange byer indre, f.eks. Stockholms indre by, har fortsatt kombinerte systemer. Overflatevannet ledes ofte direkte til mottakere, men for overflatevann fra større veier har det blitt stadig vanligere å rense vannet først i f.eks. overflatevanndammer. Ved lokal infiltrasjon kan overflatevann også bli til grunnvann.
Eiji Gaya

Karriere

Eiji Gaya startet sin profesjonelle karriere i Kashima Antlers i 1987. Han har også spilt for Yokohama Marinos, Kyoto Purple Sanga og Vegalta Sendai.
Norihiro Satsukawa

Karriere

Norihiro Satsukawa startet sin profesjonelle karriere i Yokohama Flügels i 1991. Han har også spilt for Kashiwa Reysol.
Nahppi

Nahppi er en øselignende melkebolle med skaft som samene brukte til melking av rein, men den har også vært brukt av andre til melking av sau.
Ordet nahppi er nordsamisk, den sørsamiske termen er naehpie. Ordet er det samme som gammelnorsk knappr som betyr (melke)bolle. En nahppi er skåret av tre og har ovalt eller rundt tverrsnitt.
Reinen ble i hovedsak melket på ettersommeren, og en simle kan da avgi ca. 1/4 liter ved hver melking. På denne tiden var insekter plagsomme og reinen ble urolig. En nahppi har derfor en inntrukket munningsrand slik at melken skal holde seg i øsen selv om den kommer i bevegelse. På denne tiden skifter også reinen pels og en nahppi har derfor også en smal åpning slik at det ikke skal være så lett å få røytende hår i melken.
Melking av rein har stort sett opphørt i Norge, men nahppi lages fremdeles i samisk duodji og brukes til da til andre formål.
Rekefjord

Rekefjord er en liten fjord i Sokndal kommune i Rogaland. Den har innløp ved Lille Presteskjær fyrstasjon og strekker seg nesten 3 kilometer nordover.
Like innenfor innløpet av fjorden ligger Rekefjord Stone sine to dagbrudd. Omtrent halvveis inne i fjorden ligger bygden Rekefjord på vestsiden. Videre innover smalner fjorden veldig inn og blir bare 15-20 meter bred. Her krysser fylkesvei 33 fjorden. Lenger nord blir fjorden bredere igjen og blir her kalt Podlen, som ligger like vest for tettstedet Hauge.
Rekefjord har vært utskipningshavn for bergverksbedriften  Titania. Ilmenitt tas ut fra dagbrudd i området Tellenes. I dag skipes ilmenittkonsentrat fra Jøssingfjord.
Mario Bolatti

Klubblag

Bolatti begynte sin karriere som profesjonell fotballspiller hos Club Atlético Belgrano i 2003. I 2006 vant han opprykk til Primera Division sammen med Belgrano, men klubben rykket ned igjen etter kun én sesong i landets toppdivisjon. I juli 2007 signerte Bolatti under på en fireårs-kontrakt for portugisiske FC Porto. 
Hos Porto slet han med lite spilletid, og i 2009 gikk han derfor på et seks måneders utlån til Huracán etter anbefalinger fra lagkamerat Lucho Gonzalez i Porto. Han ble valgt til beste spiller i Clausura (avslutningsesongen) av den argentinske sportsavisen Olé og ble en nøkkelspiller for Huracáns tittelkonkurranse, som til slutt ble vunnet av Vélez Sarsfield under seriens siste runde.
Den 18. januar 2010 meldte Bolatti overgang til den italienske Serie A-klubben Fiorentina.

Landslag

Den 14. oktober 2009 fikk Bolatti sitt første mål for Argentina da han kom inn som innbytter i kampen mot Uruguay og scorte det avgjørende målet i det 84. minutt av kampen, noe som gjorde at Argentina kvalifiserte seg til VM i fotball 2010. Han ble også tatt ut i VM-troppen på 23 mann av landslagstrener Diego Maradona.
Lhoba

Lhoba eller Lhopa (kinesisk: 珞巴族, pinyin: Luòbāzú) er det minste av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 2 965 av dem i Kina, for det meste i Tibet.
Det er langt flere av dem (ca. 120 000) i Indias delstat Arunachal Pradesh, der de går under stammenavn som Luòbā Aka, Adi, Abor, Arbor, Idu Mishmi, Midu, Miri, Nishi og Tangam. De finnes dessuten i Bhutan.

Språk

Noen av lhobaene taler bengni-bogarisk (崩尼~博嘎爾語), andre taler idu-lhoba (義都珞巴語). Begge språk tilhører Nord-Assam-Tani-grenen av den tibetoburmanske språkfamilie innen den sinotibetanske språkgruppe.
Tidligmusikk

Tidligmusikk, eller musica antiqua, er etablert uttrykk for den eldste nedskrevne vestlige  musikken. Middelalderens musikk fram til ca. 1450 og renessansemusikken (ca. 1450-1600) regnes med. Iblant medregnes også barokkmusikk (ca. 1600-1750). 
Denne musikken krever ofte egne instrumenter og egen teknikk, og har gjenstand for mye debatt, særlig etter at tidligmusikkbevegelsen begynte å få et ord med i laget. Det er også denne bevegelsen som har skapt begrepet. Tidlig musikk er ofte sett opp i kontrast mot klassisk musikk, selv om det ofte er snakk om den samme musikken. Tidligmusikken tjener da som en korrektur til den senere utførelse av den eldre musikken, ved at man etterstreber å følge historisk oppføringspraksis.
Xestoleptura

Utseende

Små til middelsstore (ca. 7-11 millimeter), avlange, svarte trebukker, dekkvingene mer eller mindre gulbrune. Antennene er tynne, omtrent lange som kroppen. Pronotum er nesten sylindrisk, avsmalnende forover i den fremre delen. Dekkvingene er bredere enn pronotum, nokså jevnbrede, brungule med mørke tegninger. Beina er middels lange, lårene litt fortykkede.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Slekten har en holarktisk utbredelse, de fleste av artene lever i Nord-Amerika men det forekommer én art i Europa (Romania) og to i Sentral- og Øst-Asia
Pseudosybroides

Utbredelse

Arten er bare kjent fra Ghana.
Det er morderen som ringer

Handling

En hybelhus for kvinnelige studenter er midt i julefeiringen, men idyllen blir ødelagt av flere uhyggelige telefonoppringinger fra en forstyrret person. En av jentene forsvinner sporløst når hun går opp på rommet for å pakke kofferten. Like etter blir liket av en jente funnet myrdet i parken like ved.
Osmoderma barnabita

Utseende

En stor og bred, blankt grønnlig svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.

Habitat

I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.

Utbredelse

Arten er utbredt i Sentral- og Øst-Europa inkludert det vestlige Russland. Det er ofte ikke skilt mellom denne arten og Osmoderma eremita, så artens eksakte utbredelse er nokså uklar. Arten har én populasjon i Finland, dette er nylig bekreftet ved molekylærbiologiske metoder
RQ-7 Shadow

RQ-7 Shadow er en drone, et ubemannet luftfartøy. Den ble utviklet av Israel Aircraft Industries og brukes av den amerikanske hæren. Shadown kan overføre video i sanntid til bakkestasjonen.
Bordtennis under samveldelekene 2010

Bordtennis under de britiske samveldeleker 2010. Bordtennis var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var tredje gangen som bordtennis var med på programmet i Samveldelekene. I lekene i 2010 ble det konkurrert i åtte øvelser i bordtennis, single og double for både menn og kvinner samt en mixeddoubleturnering og to lagkonkurranser en for menn og en for kvinner. Singapore ble beste nasjon med seks gullmedaljer foran India og Nigeria med en hver.
Universitetet i Helmstedt

Historie

Opprinnelsen var et «akademisk gymnasium» grunnlagt 1571 i Gandersheim og flyttet til Helmstedt 6. juli 1574.
Universitetet besto av et teologisk, et juridisk og et medisinsk fakultet. I tillegg et «grunnleggende» filosofisk fakultet med de sju frie kunstartene grammatikk, retorikk, dialektikk, musikk, aritmetikk, geometri og astronomi.
En av grunnleggerne var den lutherske reformatoren Martin Chemnitz.
Gløersen

Gløersen er en norsk slekt og slektsnavn. I dag er det 160 personer med Gløersen som etternavn i Norge.

Navnet Gløer

Gløer er et norsk mannsnavn, som alltid har vært et sjeldent navn. 
Gløer er forkortelse av Gløder, norrønt Glœðir, av verbet glœða, 'gløde'; også skrevet Glør, Gløder. 
Gløder var guden Tors tilnavn, idet han i egenskap av tordengud og lynildens ophav kaltes gløderen.

Segl og slektsvåpen

I sitt segl hadde stamfaren Gløer Jonsen bildet av en due, men dette ble ikke brukt etter hans død. Iallfall fra 1747 har slektsvåpenet vært i skjoldet et alter med en flammende offerild, tent av lynstråler fra skjoldhjørnet. På hjelmen er hjelmtegnet et røkelseskar. De heraldiske fargene (tinkturene) er ukjente.
Altermotivet gjør det til et talende våpen som viser til navnet Gløer. Kanskje skal det også symbolisere de betydelige lidelsene som stamfarens enke og barn opplevde i krigen mot Karl XII, idet gården deres og meget løsøre forsvant. Omtrent på denne tid må det nye seglet ha oppstått. 
Som i andre slekter har ellers andre segl og våpenskjold vært brukt etter eiernes smak og behag.
Den kognatiske slekten Gløersen har – iallfall fra 1757 – ført et slektsvåpen med i sølv skjold røde flammer fra to liggende, avhuggete, brune trestammer. Som hjelmtegn en harniskkledt arm som holder et sverd.
Walckenaeria kochi

Utseende

Walckenaeria kochi er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Inspektoratet for konsentrasjonsleirene

Inspektoratet for konsentrasjonsleirene (Inspektion der Konzentrationslager), forkortet IKL, var den politi- og SS-myndighet som forvaltet og drev de nazistiske konsentrasjonsleirer. Myndigheten ble opprettet av Reichsführer-SS Heinrich Himmler i 1934 med Theodor Eicke som sjef. I 1942 ble IKL en del av Wirtschafts- und Verwaltungshauptamt som avdelingen Amtsgruppe D. Sjef for Amtsgruppe D var frem til krigsslutt Richard Glücks. Bare de lirer som stod under IKLs og Amstgruppe Ds kontroll hade betegnelsen Konzentrationslager.
IKL ble installert i samme bygning som Gestapo på Prinz-Albrecht-Strasse 8 i Berlin. I 1938 fikk IKL eget hovedkontor i Oranienburg, i nærheten av konsentrasjonsleiren Sachsenhausen.
Sabotasje (bok)

Sabotasje er en bok i K-serien som er gitt ut av forfatteren Johan Arnt Strøm. Boken er gitt ut i 1986.
Det er høstferie og de tre vennene er på fjelltur. Plutselig hører dem skudd, som selvsagt må undersøkes nærmere. Med ett er de virvlet inn i en kamp mot en nynazistisk gruppe, og dette er en kamp dem må vinne, hvis ikke...
Pottemakerfugler

Biologi

Pottemakerfuglene er kråkelignende standfugler som blir omkring 29-50 cm store og trives i åpne habitat, der trekronene på trærne ikke danner tette tak. Begge artene har en morfologi som er typisk for fugler som eter på bakken, og kosten består hovedsakelig insekter og frø.
Artene er svært sosiale og tilbringer mye tid sammen mens de leter etter mat på bakken. Fuglene har et karakteristisk gangelag og spankulerer rundt og leter i tørt løv og ligende, mens de høylydt vokaliserer med hverandre. Den sosiale strukturen dannes gjerne rundt et dominerende par og kan bestå av 2–20 fugler. Om en av dem skulle dø, brytes gjerne gruppen opp.
Et særtrekk for disse artene er måten fuglene bygger rede på, av gjørme. Dette er opphavet til både den norske (pottemaker) og engelske (mudnesters) beskrivelsen. Redene er skålformede og påminner om potter. Det å bygge et rede kan ta flere dager, avhengig av tilgangen på gjørme, som gjerne oppstår etter regnvær.
I hekketiden forsvarer fuglene et territorium på cirka 20 ha. Andre fugler i gruppen fungerer som hjelpere i hekketiden. Den dominerende hunnen legger typisk 3–5 ovale egg, og alle fuglene i gruppen deler på rugingen, som gjerne tar omkring 20 dager, og matingen og stellet av ungene etter klekking. Og det kan ta opptil 200 dager før ungene blir selvstendige.

Taksonomi

Pottemakerfuglene var tidligere plassert sammen med skjærelerker (Grallina) i den nå ikke lenger gyldige skjærelerkefamilien (Grallinidae), men er nå skilt ut som en selvstendig familie. De står evolusjonrt nært paradisfugler (Paradisaeidae) og melampittaer (Melampittidae) i overfamilien Corvoidea. De to gjenværende skjærelerkene ble overført til monarkfamilien (Monarchidae).
Predella

Predélla, noen ganger pradella eller pedrella (fra latin piedrella, «skammel» eller «»trinn») er vanligvis å forstå som fotstykkene tilhørende de senmiddelalderske fløyaltertavler, som hever den egentlige tavle et stykke opp over det murte alterbord. 
Historisk er det visstnok en levning av det eldre superfrontale, praktisk letter predélla fløyenes bevegelser hen over alterbordet. 
Predélla kan romme et skap til kirkens hellige kar, og den kan likesom altertavlen være smykket med skårne figurer; hyppig er den imidlertid et glatt brett med malte bilder.
Predella kan også betegne et på altrret stående postamentartet underlag for lysesstaker eller lignende.
Jiayu

Jiayu (kinesisk: 嘉鱼县; pinyin: Jiāyú Xiàn) er et fylke i provinsen Hubei i Folkerepublikken Kina. Det er del av byprefekturet Xianning.
Befolkningen var på 361 412 innbyggere i 1999.
Forsvaret av det polske postkontor i Danzig

Forsvaret av det polske postkontor i Danzig (Gdańsk) var en av de første kamphandlinger under annen verdenskrig i Europa, og fant sted ved den tyske invasjon av Polen i 1939. Den 1. september  forsvarte polsk personell denne bygningen i femten timer mot angrep fra SS Heimwehr Danzig (SS Danzig Heimevern), lokale SA-enheter og spesialgrupper fra Fristaden Danzigs politi. Med unntak av fire av forsvarerne, som klarte å komme seg unna da de kapitulerte, ble alle dømt til døden av en tysk standrett som illegal combatant den 5. oktober 1939, og henrettet.
Zhaozhou

Zhaozhou (kinesisk: 肇州县; pinyin: Zhàozhōu Xiàn) er et fylke i provinsen Heilongjiang i Folkerepublikken Kina. Det ligger i byprefekturet Daqing.
Befolkningen var på 424 602 innbyggere i 1999.
Københavns befestning

Københavns befestning var et festningsverk som ble etablert rundt København, oppført i andre halvdel av 1800-tallet. Det kan ansees som byens tredje festningssystem (de andre var fra middelalderen og renessansen) og bestod av militæranlegg, i begynnelsen hovedsakelig på landsiden (også kjent som Københavns Landbefæstning) og siden i stigende omfang på sjøsiden (Københavns Søbefæstning).
Festningsverkene, hvis mest kjente element er Vestvolden, hadde sin storhetstid fra midten av det 19. århundrede til slutten av første verdenskrig og var midtpunktet i en sentral politisk konflikt i Danmarkshistorien. Landfestningen ble definitivt nedlagt i 1920, mens sjøfestningen ble benyttet inntil henholdsvis 1922 og 1932.
U1 (Berlins undergrunnsbane)

U1 er en linje i Berlins undergrunnsbane. Den har 13 stasjoner og er 8,8 kilometer lang. Den går fra Uhlandstraße til Warschauer Straße. Store deler av strekningen går den over bakkenivå, bl.a. over Landwehrkanal. Fordi den går gjennom bydelen Kreuzberg som har den største tyrkiske befolkningsgruppe i Berlin, er den blitt kalt Orientekspressen på folkemunne.
Mesteparten av linjen svarer til den første banen som ble åpnet i 1902 og som ble kalt stamstrekningen. I likhet med linje U2 ble strekningen forandret under delingen av Berlin etter byggingen av Berlinmuren 13. august 1961 og frem til gjenforeningen i 1989. I denne perioden sluttet linjen ved Schlesisches Tor som var siste stasjon i Vest-Berlin. Etter gjenforeningen ble det satset på å få åpnet linjen frem til Warschauer straße og i den anledning ble Oberbaumbrücke restaurert. I 1995 ble banen gjenåpnet til Warschauer Straße.
Judo under Asialekene 2002

Judo under Asialekene 2002. Judo var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var femte gangen som judo var på programmet under Asialekene. Det var åtte vektklasser for menn og åtte for damer. Japan ble beste nasjon med sju gullmedaljer foran Sør-Korea med fire.
Nordlandslån

Nordlandslån (også kalt nordlandsstue) er en  tradisjonell bygningstype i Helgeland og Salten, eksempler finnes også i tilliggende distrikter. Nordlandslåna ligner den mer kjente trønderlåna, men later til å være en eldre type. Mens trønderlåna har et klassisistisk utseende, påvirket av trondheimsk panelarkitektur, med like vinduer ordnet over hverandre og to etasjer med tilnærmet lik takhøyde, har nordlandslåna en karakteristisk lav overetasje med tilnærmet kvadratiske vinduer rett under gesimsen. Ofte er disse ikke plassert over vinduene i første etasje, men mer ut fra hvor det passer best å ha dem. Nordlandslåna er også lavere og enklere enn trønderlåna, med minimalt unødige detaljer og som oftest uten vinduer på kortsidene, særlig på den såkalte værsida, den sida som er mest utsatt for vind. Som alle tradisjonelle hus i værharde strøk er nordlandslåna, så langt terrenget tillater, orientert slik at den sterkeste vinden skal komme inn mot gavlen. Dette gjelder også den beslektede romsdalslåna.
I motsetning til den litt ekstravagante trønderlåna, som mest forbindes med velstand og storgårdsliv, er nordlandslåna derfor i første rekke et praktisk bolighus etter tidens krav, og den har en mye bredere sosial utbredelse. Husmannsboliger i Trøndelag minner ofte om små nordlandslåner, noe som også er et tegn på at typen trolig er eldre.
Som Per Smørvik har vist, har nordlandslåna utviklet seg naturlig fra den mye eldre årestua ved at det åpne ildstedet i stua er blitt avløst av et ildsted med skorstein, slik at en etasje nummer to har blitt mulig. Vinduer med glass har kommet til senere, særlig etter at norsk glassproduksjon kom i gang etter 1750, og ofte som følge av ombygninger. Som andre typer låner (et hunkjønnsord) er de fleste nordlandslåner ombygd og ominnredet mange ganger, ofte med et varierende antall boenheter innenfor bygningskroppen. De er i denne sammenhengen ofte blitt påbygd ved at nye seksjoner er blitt lagt til i lengderetningen, og mange har nådd en betydelig lengde, på samme måte som låner for øvrig.
Klimaet har gjort sitt innhogg i bestanden av nordlandslåner, og mange har også brent ned. At det likevel er så mange bevart er en indikasjon på hvor vanlig denne hustypen har vært.
Man kan anta at de tidligste fullt utviklede nordlandslåner ble bygd tidlig på 1700-tallet. Fra starten av var de trolig utført med tjærebeiset laftverk uten paneldekning, og også etter at sagbruksindustriens utvikling gjorde det hensiktsmessig å legge til panel, var tjærebeising av panelplankene vanlig. Før øvrig er panelet alltid stående på alle typer låner, også der værharde forhold ville gjort liggende panel til et mer naturlig valg.
Senere ble nordlandslånene vanligvis malt i rødt eller oker, tidvis i kombinasjon. Hvitt, som kom på moten fra rundt 1850, gjorde seg ikke så mye gjeldende på nordlandslåner, mens de aller fleste trønderlåner ble hvitmalte fra 1860-årene av.
Skolia

Skolia (gresk: σχόλιον, scholion, «kommentar», «fortolkning», latin: scholium) er randbemerkninger, det vil si grammatiske, kritiske eller forklarende kommentarer, enten originale eller tatt fra allerede eksisterende kommentarer, som er skrevet i marginen på et manuskript av en antikk forfatter eller som glosser (ordliste). En skoliast, ofte anonyme, er en som skriver skolier. Omfanget kunne være fra enkelte glosser til lengre resonnementer og sitater fra andre (nå kanskje tapte) verker. Det var i antikken og i middelalderen at det var vanlig at lærde skrev bemerkninger i margen på et manuskript. I eksempelvis svensk historie er skolierne til Adam av Bremen av interesse. Den tidligste dokumenterte bruken av ordet er datert til 100-tallet f.Kr.

Historie

Antikkens skolier er viktige kilder for informasjon om mange aspekter om den antikke verden, særlig antikkens litterær historie. De tidligste skolia, vanligvis anonym, er datert til 400- eller 300-tallet f.Kr. (slik som «D-skolia» på Iliaden). Praksisen med kompilere skolia fortsatte til sen bysantinsk tid, framstående eksempler er erkebiskop Eustathios' omfattende kommentarer til Homer på 1100-tallet og skolia recentiora til Thomas Magister og Demetrius Triclinius på 1300-tallet.
Skoliene ble endret av påfølgende kopister, skrivere og eiere av manuskripter, og i en del tilfeller, økt til en slik grad at det ikke lenger var plass til dem i margen, og det ble nødvendig å skrive dem til et eget manuskript. I begynnelsen ble tatt fra en kommentar alene, etter hvert fra flere. Dette er indikert av gjentagelsen av lemma («oppslagsord»), eller ved bruken av fraser som «eller således», «alternativt», «i henhold til noen», for å introdusere ulike forklaringer, eller ved særskilt sitat fra andre kilder.

Betydningsfull samlinger av skolia

De viktigste er de som kommenterer Homers Iliaden, særlig de som er funnet i manuskripter fra 900-tallet og oppdaget av franskmannen Villoison i 1781 i Biblioteca Marciana i Venezia. Skolia på Hesiod, Pindar, Sofokles, Aristofanes og Apollonios Rhodios er også meget viktige. På latin er de mest betydningsfulle til Servius om Vergil, av Acro og Porphyrio om Horatius, og av Donatus om Terents.